Ja, min passede et der ligner det jeg linker til
denne, pga. glat inderfoer så bevægelsesfriheden ikke begrænses. Prisen er OK, men tag et nr. større end hvad du plejer. Det passer fint min DV som er en stor hals og front.
Nej jag har ikke lige nogen billeder af min hest i walkerdækkenet. Har i mellemtiden prøvet et BOT walkerdækken i str. 155 på ham og det var for lille i halsen.
Hej Vi overvejer at anskaffe os et par Frederiksborgere. De skal bruges som skovturshest, trække en vogn i ny og næ og også gerne agere arbejdshest. Vi ved de tidligere har klaret sådanne opgaver, og at de klarer sig godt til DM i pløjning etc. Men vil de kunne klare at pløje et par Tønder land nogle gange om året? Og ligeledes høste og harve når det bliver relevant? Fortæl gerne hvis i selv bruger, eller kender nogen, der bruger, Frederiksborgeren som arbejdshest. Mvh.
Det skulle jeg da nok mene - der bruges jo ikke kun svære koldblods til pløjning og andet markarbejde, men også fjordhest, oldenborg og alverdens andre varmblodstyper, så en frederiksborg skulle da sagtens kunne være med også.
Det kan de sagtens - det kan alle heste jo da, hvis de har muskulaturen og formen til det. Spørgsmålet er, om I kan? Ret mig hvis jeg tager fejl, men jeg har en fornemmelse af, at alt det her kørael og brugshalløj er fremmed territorium for jer? Og hvis det er tilfældet, så er Frederiksborgere nok ikke de allernemmeste heste at gå til. Hilsen Sif
Hej! Er der nogle der sidder inde med erfaringer ed slidgigt i bagbenene? Hvis... forslag til hjælp modtages gerne;)
hej jeg har selv en gamle dreng med slidgigt . han få smertestillen her i vinter da der er blødt på folden .ellers hyben pulver sommer . jeg må nok sige at mine tanker om at sende ham op i heste himmelen er skam tænkt . det er jeg meget bevist om . det kan være meget smertefuldt af have slidgigt .
Slidggigt handler om at finde årsagen til at leddet bliver slidt. Problemet sidder i bevægelsesmønstret. Du kan give alverdens tilskud, men hvis ikke årsagen findes vil processen fortsætte.
Jeg står med en hest, som har lymfangitis, men vi kan ikke komme af med det han har fået smertestillende, penicillin, binyrebarkhormon osv. og vi har kæmpet siden Maj jeg giver ham også hyben, immunity, ekstra vitaminer, hvidløg osv. men intet virker! Han er på fold hver dag min. 7 timer Han er uren, men det er pga han har mus i begge knæled i bagbenene Jeg har taget rideskolen foder fra ham, pga meget stivelse og sukker, så han får ekstra wrap, lucerne, vitaminer og mash nogen der har et råd ? hvad er jeres erfaring ? hvilket ben havde jeres det i ?
hej havde en vallak med hævede bagben, han var ikke uren, men tit hævet. Sidsel Sommer kaldte det lymfangitis, hun henviste mig til en biopat, hvor jeg fik nogle dråber. han skulle ha 10 dråber hver dag indtil flasken var tom, og han har ikke haft hævede bagben siden. så kontakt evt sidsel sommer, kan desværre ikke huske hendes tlf. men kig på hendes hjemmeside.
Hej Det lyder til, du gør alt, hvad der er muligt at tilfører hesten, for at afhjælpe problemet. Jeg har rigtig god erfaring med at hesten står med stald bandager eller stald gamasher når den står i boksen, det øger blodcirkulationen i benene, og derved mindskes ophobning af affaldsstoffer og lign. i hestens ben.
Hej alle desværre fik min ven for livet fred d 10/11- 17 han kunne ikke mere. han var på Ansager dyrehospital i 10 dage men hver gang han kom af medicinen fik han feber og blev halt, så hans udsigter var dårlgie, så vi valgte at give ham fred, selvom det var den værreste beslutning jeg nogensinde har taget, men det var det bedste for ham og han var klar til at komme herfra, han lagde sig stille ned og sov ind   <3
Nu havnede jeg sjovt nok herinden under eftersøgning af sang hjælp til konfirmation sang   så selvfølgelig er det oplagt at spørge HN om hjælp. Kan læse mig til en del brugte melodier som I en kælder sort som kul Jeg er havren Se den lille kattekilling Det er hammer, hammer fedt osv. Alle sammen nogle jeg gerne vil undgå, da de har været brugt de sidste 40 år og jeg godt kunne tænke mig noget fra dette årtusinde. Har skrevet alle mulige stikord ned ifht. sang så der er noget forskelligt fra de sidste 14 år, så indholdet er næsten   men sangen der både er moderne og til at synge med på ...
Sang vi "Min kat den danser tango" melodien, og ikke et øje kendte den, udover os, der sang for. Så heller vælge en slidt, men kendt! De ældre i familien må jo også gerne kunne synge med. "Den evigglade kobbersmed"- er ikke så tosset." Ellers kan du på  få flere gode idéer.
Du skal passe på - der er ikke noget værre end at sidde og synge en festsang, som kun nogle få stykker synger med på, fordi melodien ikke er kendt af alle. Og de der kender den, er dem der aldrig synger med alligevel 
Jeg skriver helst sange på melodier fra børnesange, for dem kender de fleste. Men de gamle går i glemmebogen, så jeg bruger "Mariehønen Evigglad" til konfirmationssange. Det er samtidig en kvik sang, så man ikke føler, den slæber sig afsted. Siger folk, de ikke kender den, er det så smart, at samme tekst kan synges på "Den lille frække Frederik". To muligheder i en arbejdsgang 😀
Måske et lidt tosset forslag, men hvad med en Disney-sang? Haha. Festsangen fra Snehvide, hvor de danser og dværgene synger et vers hver - den kan alle da være med på. Og så skal der også jodles lidt. Hilsen paatvaers - som stadig er mindblown over at folk ikke kender Min kat den danser tango 
sang på 'i dag er det Oles fødselsdag, hurra hurra hurra`. Er helt enig i at det virker bedst med noget som alle kender 
Hej I min svigermors familie er der næsten altid lavet sang på melodien " du må få min sofa cykel " den er rimeligt nem og hurtig. Hilsen Anne
... med de andre: vælg en sang, som alle kender - også selvom det er en gammel traver  Problemet med sange fra dette årtusinde er, at de næsten allesammen er rytmisk opbyggede og ikke melodisk. Dermed er det næsten umuligt at lave versefødder, som fortolkes ens af hele "koret"  Hilsen Sif
Hvis selskabet ikke er alt for stive i betrækket, så kan følgende sjove løsning anbefales. 1) Vælg en sang alle kender. 2) Skriv teksten så den er personlig og gerne med linjerim, men uden at tænke på at stavelserne passer. Der er ikke noget sjovere end at se en hel forsamling forsøge at trække stavelserne ud eller lynsynge 4-5 stavelser som 1 for at få sangen til at passe (og det vil de gøre). Der går altid lidt tid før gæsterne finder ud af, at det bevidst er skrevet urytmisk 
Hej Shacya, Vad ente du med at væge foren sang? Jeg skal sel skrive en sang til min lilebrors overgansfest, og jeg er meget meget i tvivl om hvad man skal vælge. Kan godt lide  , men synges bare den er svær at lave en sang over:( Har du nole tips måske?
Jeg hentede inspiration på HN og her: Så har jeg taget en lille bog med og skrevet idér ned i takt med at de kom til mig, så jeg nogenlunde vidste hvilke emner der skulle være med. Lige pludselig var det et problem at begrænse sig 
Godaften! Min pony står lige nu med en seneskade. (Kolapset sene, som er kommet af en overbelastning - som når mennesker har skinnebensbetændelse) Hun har en bulen på venstre forben, som sidder cirka 3-4 cm fra knæet. Hun er halt og er meget øm når hun går. Hun går på sygefold og står bare stille og roligt det meste af dagen. Hun bliver magnetbehandlet 2 gange om dagen som efter 2 uger har fjerner næsten alt hævelse omkring bulen. Hun får back on track på i cirka 8 timer om dagen. Hun bliver ikke skidtet kun fra fold og ind og det er på hård bund. Nogle der har nogle erfaringer med seneskader som har nogle fif jeg bør tage i brug. Udover en ordenligt omgang tålmodighed. Alt tages i mod med kyshånd! God aften!
Jeg beskæftiger mig, med rehab af heste med skader. Kontakt mig for mere info 
Hvad har din dyrlæge sagt? Jeg har været igennem mange forskellige skader på min, inkl. Sener og gaffelbånd. Fælles for det hele har været skridtmotion for hånd og på fast bund. Selv med kodeledsforvridning på sygefold gik vi i 20-30 min om dagen, selv om hesten var temmelig halt. Anti-inflamatorisk medicin i en dosis, der giver medicinsk effekt og ikke kun smertestillende, har også været en kæmpe hjælp. Hesten er smertelindret og bruger kroppen bedre og laver dermed ikke så store aflastningsskader i resten af kroppen. Den antiinflamatoriske effekt virker helende/dæmpende på inflammationen i den skadede sene. Min dyrlæge har anbefalet Devils claw tilsud. Det er antiinflamatorisk. Udover det er jeg helt enig i back on track og magnetterapi. Det synes jeg personligt har god effekt, på både min hest og mig selv. Du kan overveje laserbehandling - det kan give god effekt.
Er det nødvendigt at indgræsse ved overgang fra jordfold til græs nu? Og hvis ja, er det så over lige så lang tid som om sommeren? Der er tale om en nyetableret mark, tilsået med Lavfruktan-græsblanding. Den er sået med udlæg i vårbyg i foråret, men fik ikke så gode betingelser, så den står ikke frodig, som man kunne forvente af en nyetableret græsmark. De vil få wrap med derud. Der er ikke tale om forfangne eller tidligere forfangne heste, men den ene er overvægtig, og da der både er wrap og græs, får han mundkurv på. Pt. er dagstemperaturerne jo også lave, så i forholdet til fruktanindholdet, skal jeg vel ikke være så bekymret, eller hvad? Årsagen til skiftet er, at jeg har købt et føl, som er vant til at gå på græs, og jeg syntes altså ikke at et føl skal begrænses til en jordfold på 2500 m2. Så nu er vi gået igang med at hegne de første 2 hektar ind, af vores jord, som blev frigivet efter høst i år. Jeg bliver bare i tvivl om vi bare kan lukke dem ud i den kommende weekend, eller om de skal indgræsses over flere uger.
Og i overskriften skulle der selvfølgelig stå Indgræsning. Ikke Indgrænsning 
Alt foderskift skal jo helst foregå gradvist, pt vil det dog mere være af hensyn til fordøjelsen end af hensyn til risiko for forfangenhed. Ihvertfald har min, der har svært ved at tåle græs i forårs og sommermånederne 7-9-13 aldrig haft problemer på denne årstid. Det bliver dejligt for hestene at komme fra jordfold til en med lidt grønt på, men en nyetableret græsmark, der ovenikøbet er kommet lidt skidt fra start, har nok ikke så godt af det.
men ville de så godt kunne gøre det med nogle større intervaller, end om sommeren? altså lade dem få 1/2 -1 time første dag, og så øge stille og roligt. Jeg har bare set indgræsningsplaner, der strækker sig over en måned, for at nå op på bare 6 timer. I forholdet til marken, så er det ikke ideelt, men den er på 2 hektar, og der skal gå en pony, en hest og et føl. Den kan deles i 2, på hver en hektar, hvis ikke vi når at sætte flere stolper til flere folde til næste år, så jeg kan give den ene halvdel lidt ro. Den ene hektar skal fungere som vinterfold fremadrettet, så hvis græsset kke holder til det her, så kan vi efterså i foråret, og så kan den få fred, indtil næste vinter. Græsset kom godt fra start, men byggen fik rigtig gode vækstbetingelser i alt den regn vi fik, så det lukkede hurtigt af for solen til græsset. Så da byggen blev høstet, var græsset nærmest gået i stå og skulle lige igang igen. går det helt galt, så må de tilbage på jordfolden. Den er både drænet og med stabil underneden, men kun 2.500 m2. Ikke ideelt til så mange heste/ponyer, og slet ikke til et føl.
Hej. Jeg er pt. ved at forsøge at indgræsse min lille flok, fra en jordfold (nedbidt græs) som de har gået på siden ca. februar til en græsfold, så den kan blive græsset ned og de kan blive flyttet helt over på den. Da jeg modsat dig har en tidligere forfangen hest (6 år siden nu), så tør jeg ikke starte ud med større interval end ca. 10-15 min til den der hentes ind først, hvilket giver ca. 20-25 min til den der hentes sidst. Det har de fået ca. 4-5 dage, og jeg har endnu ikke øget tiden. Så jeg er en af dem, der indgræsser over mega lang tid. (Jeg har set anbefalinger vedr. langsom indgræsning, der er lig med at de kan gå på døgngræs efter 14 dage, og det tør jeg ikke udsætte min flok for). Jeg synes så ofte man hører om tilfælde af forfangne heste på denne årstid oga. græsset og de meget svingende temperaturer. Vh Jannie
ikke noget entydigt svar på spørgsmålet. Har en, der for 10-12 år siden blev forfangen i februar. Ingen tidligere tegn på forfangenhed, og han havde gået på døgnfold i flere år - løsdrift om sommeren, løsdrift og boks om natten i vintermånederne. Efterfølgende har han gået på meget restriktiv græsning forår og sommer, da han ellers får (eller i hvert fald fik) puls i forbenene. Om vinteren tåler han imidlertid fint adgang til græs op til 16 timer i døgnet..  Efter min bedste overbevisning kan man ikke indgræssse sig fra forfangenhed. Indgræsningen kan bruges til at pejle sig ind på den "kritiske mængde" som en forfangenhedsdisponeret hest kan tåle - men det er ingen garanti mod, at en hest ikke pludselig reagerer, uanset hvor længe den så har tålt græsset. Så min anbefaling er at håndtere overgangen som ethvert andet foderskifte, og så i øvrigt være opmærksom på evt. symptomer, særligt hos den i forvejen overvægtige... Dorte
De fik 30 min. I søndags, i forholdet til foderskifte, og så er jeg blevet enig med mig selv om at vente til på fredag, hvor jeg går på juleferie, med at indgræsse videre. Det var nemlig knapt så nemt at overbevise dem om at nu skulle de ind igen, og så er 2 hektar altså stort   , og passer ikke helt med et fuldtidsjob. Den lille ny var jo vant til græs, og ikke så imponeret, men den store tykke kunne slet ikke være i sig selv af bar begejstring. Han er ikke typen der løber rundt frivilligt, men han blev hvor han stod, og bukkede i en grad som var en rodeohest værdig, imens han hvinede som en hoppe. Han kommer til at hade mig, når jeg introducerer ham for mundkurven...... De har alle 3 gået på græs uden begrænsninger før. Årsagen til at de 2 store har stået på jord de sidste 2 år, skyldes kun at vores jord har været bortforpagtet.
Jeg har en vallak som jeg lige har opdaget har sådan en masse klistret klumper i pelsen omkring penisåbningen, hvordan dælen fjerner man dem...han bryder sig ikke om jeg piller for meget men de kan jo ikke være der så kommer der jo flere go flere...tror de irreterende ham lidt...de kan ikke sådan strigles væk, det er ligesom voksklumper..
Det er smegma, og det er ret vigtigt at rense ud fra tid til anden (ca. halvårligt). Det er især vigtigt at rense oppe i selve penis, omkring urinrøret, da der ellers kan få inflammation i det, blive ømt og hævet. Søg evt. efter "smegmasten" på Google 
Godaften! Glædelig 23. December!  nå, hesten har en hovbyld, og smeden skrabede den i mandag, der kom ikke betændelse ud hun blod. Han mente det var fordi, den var blevet behandlet i god tid. (Med sæbevand og hørfrø) ( hun står på sygefold og står med vat i hoven for og tage lige af belastningen) nu er det 5 dage siden, smeden var der og der er ikke slet bedring. Hun er stadig rigtig øm (er på smertestillende) jeg bader stadig i sæbevand 2 gange om dagen - jeg synes stadig der er en sort plet, der hvor smeden skrabede ud i hende. Jeg har på fornemmelsen der sidder mere i hoven, og derfor stadig er meget øm. Har i nogle gode råd? Alt tages i mod med kyshånd. Min tålmodighed er ved og briste  Godaften til jer!
Nogen der har erfaring med pileflis som strøelse i boksen. Vi bruger i øjeblikket spåner, er gået bort fra træpiller da vi synes de støver for meget.
men hemp er da super lækkert at bruge 
Vi bruger pilestrø og er super glade for det - vores har aldrig stået så godt som nu. Selv belgieren stod godt på det, selvom han normalt var et rodehoved i boksen og aldrig havde tørt leje i midten. Nemt at holde, når først madrassen har "sat sig". Og ift. hamp, spåner og træpiller, som vi har prøvet tidligere, så bruges der en ret begrænset mængde strøelse. Vi har så afløb i boksene - jeg ved ikke om det gør en forskel, jeg har hørt fra andre, at de synes, madrassen bliver meget våd, og det oplever jeg slet ikke med vores, som kan ligge hele vinteren og stadig være tør og fjedrene.
Jeg har lige skiftet fra pilestrø til hamp i min åbne løsdrift. For et år siden skiftede jeg fra halm til pilestrø, og det fungerede sådan set udmærket (næsten som hamp), MEN det støver afsindigt meget !!! Langt mere end halm og hamp. Der var brunt støv overalt og jeg måtte måtte bruge en støvekost flere gange om ugen på mine fodertønder og alt muligt andet i stalden. Årsagen til at jeg skiftede fra halm (som jeg har brugt i flere år) til pilestrø var at min hest fik RAO (astma). Jeg havde det rigtig dårligt med at bruge pilestrø, da jeg selv hostede hver eneste gang jeg skulle strø nyt pilestrø på ! Det var jo ikke lige sagen når jeg jo netop ville undgå støv og svamp. Desuden svingede kvaliteten rigtig meget og jeg har oplevet at det var helt vådt og lugtede muggent/skimlet (det fik jeg dog også byttet). Når min hest rullede sig (hvilket han en dårlig vane med at gøre inde i løsdriften  ) så hostede han ofte når han rejste sig op. Så hvis du går efter noget der ikke støver, så ville jeg vælge hamp. Efter 3 uger med hamp har jeg endnu ikke haft brug for støvekosten 
Nu er jeg lidt nysgerrig, hvor har i købt fra BB? Vi har ikke oplevet støv overhovedet. Vi skiftede faktisk netop til pilestrø pga. støv (hostehest). Med belgierne har vi jo været vidt omkring med strøelse, fordi de bare ALTID stod vådt og uden strøelse i midten. Det bedst fungerende var ham, men det var jo ikke optimalt, når man har en hest der hoster. Derfor fik pilestrø en chance, selvom vi egentligt ikke forventede bedre resultat end med træpiller, hamp osv. Og vi har bestemt ikke oplevet støvproblemer. Mon ikke der er forskel på, hvad/hvor man køber, ligesom ved spåner (som jo heller ikke alle er støvfri)?
Tak for jeres svar, hører meget gerne fra flere  Har modtaget en prøve og det virker ikke som der er støv i det. Tænker lidt på om hesten stikker sig når den lægger sig! Nogen erfaringer med det? Hvad med at spise det, kan de finde på at gøre det? Marianne
Til Michelle: Pilestrø blev købt ved Bio-pilestrø. Der er jo dejligt at du ikke har støvproblemer  . Jeg kender dog en anden der ligesom jeg er stoppet med det p.g.a. at det støver så meget. Det var også i en åben løsdrift. Måske det også afhænger af hvilken staldtype det bruges i ? Men kvaliteten svingede rigtig meget fra levering til levering og fra top til bund i big-bags'ene. Jeg har godt nok fået flere big-bags byttet (3-4 så vidt jeg husker), da de erkendte problemet, men der har kun været ganske få big-bags der har været helt OK. Men det kan jo være at de har fået mere styr på produktionen/kvaliteten nu ?? (de sidste købte jeg i foråret 2017) Til Marianne: Jeg oplevede det bestemt ikke som stikkende. Hestene skulle dog lige vænne sig til det, og der gik nok det meste af en uges tid før mine heste lagde sig ned i det. Og ja, de kan godt finde på at spise lidt af det - men jeg så dem kun gøre det den første dag, og det var kun lidt, og det gav ingen problemer.
Vi har faktisk den seneste tid også oplevet svingende kvalitet (det har vi ikke tidligere), hvor enkelte leveringer har været mere pulver end flis. De er søde til at bytte og det er jo dejligt, men ærgerligt er det jo alligevel, at det ikke bare fungerer, når nu de ellers står virkeligt godt på det.
Jeg købte min connemara i sommers. Han er 6 år i år. Vi nåede at ride i knap 2 mdr og han blev halt på højre forben. Der var intet at finde på scanning og vi gav ham bare ro med skridt en lang periode på 8 uger, og genoptræning på hård bund. Vi har nu redet 2 mdr igen, og en dag i hallen bliver han bange og galloppere en del for at komme væk. Dagen efter og er ikke helt rentgåenden på højre forben igen på højre volte, men kun de første 5 min og det går væk. Det har altid været sidst på en periode hvor han trænger til smed. Henrik Berger var så ude, for lige at tjekke benstilling mm, og hesten gik forkert og var heller ikke helt rigtig beskåret. Vi gav ringsko på for være sikker, og skridtede i tre dage på blød bund for vænne ham til nye sko. Men hesten er stadig utakt i longe i starten de første 5 min, og derefter forsvinder det. Jeg har valgt at ride videre, da løber selv meget og vurdere at man skal nogle gange lige vænne sig til nye ting mm. Han er kun utakt på højre volte, og det er højre forben det er galt med. Han dykker ikke med hovedet mm._ og det er ikke hver skridt hvor han utakter. Jeg er selv erfaren rytter, men har ikke helt oplevet dette før. Hvad ville i gøre, eller er der nogen der kender til sådanne episoder....
Nu er jeg ikke dyrlæge men tænker bare højt  Hvor lang tid går den mellem smedebesøg? Når du skriver at det kun er i slutningen af en periode, at der er problemer så kunne det da godt tyde på at perioden skal være kortere. En lang tå ligger jo en anderledes belastning op gennem bennet/kroppen. Mine heste bliver beskåret ca hver 6 uge, og kommer maks til at gå 7 uger. De når aldrig dertil hvor jeg tænker "nu kan de ikke gå længere (andet end fordi skoene er slidt op -de er travheste og går med løbssko)". Samtidig vil det nok også være godt at skifte smed (jeg er lidt i tvivl om du har gjort det ud fra din tekst). Er der reaktion på en bøjeprøve? Er der nogen varme eller hævelse? Siden du kan varme dig ud af utakten kan det så skyldes spændinger eller låsninger (som bliver forværret når hesten er langtået)? Jeg døjer selv med meget stramme sener/ muskler og kommer hurtigt til at småhalte/utakte, hvis ikke jeg sørger for at få lavet strejkøvelser. Har du prøvet at give den staldgamacher/ bandager på om natten/ før ridning for at se om varmen kan løsne op? For at finde den egentlig årsag kræver det jo nok en udredning af fagpersoner  God bedring med hesten 
Det kan være mange forskellige ting, der får hesten til at halte. Jeg vil dog anbefale dig at få fat i en hestedyrlæge, der også ved noget om haltheder. Jeg kunne skrive mange forskellige ting, der evt kunne være galt, men jeg sidder her bag skærmen og har ikke set hesten. At jeg så undre mig over at du vælge en smed frem for en dyrlæge,en smed ved noget om at sko, om hoven og benstilling, men en dyrlæge ved dog lidt mere om hestens funktion.
Hesten er udredt to gange af dyrlæge. Og løbende med videoer. Idag var han helt haltfri fra starten. og ja jeg har skiftet smed nu, efter Henrik tog den. Det jo ham der fandt fejlen. hesten har været scannet uden at finde noget.. Nu tager vi røngent på fredag for at være sikker på han er uden nogen fejl. Så må vi se...
Hvis problemet stammer fra forkert hovstilling, kan jeg på det varmeste anbefale, at du lader dyrlæge og smed tale sammen og tilse hesten i fællesskab. Det har virkelig gjort en forskel for min hest, der pt. er i genoptræning efter 1,5 års pause pga. skade på hovene.
Om jeg kender det...   Bøvlede med dette i flere år med en tidligere hest. Fik taget røntgen, fik lavet udredninger af 3 forskellige dyrlæger, brugte kiropraktor, fysioterapeut og massør, skiftede smed, tog sko af og brugte boots, satte sko på igen, skiftede foder, skiftede udstyr og 117 andre ting. Til sidst sagde dyrlægen, at jeg jo bare måtte ride videre, på en sporadisk halt hest, så vi kunne gøre den rigtig halt og dermed måske finde årsagen  Jeg er så glad for, at jeg i stedet valgte at uddanne mig indenfor biomekanik og rehabilitering. I dag hjælper jeg andre heste og ejere som bøvler med diverse ridemæssige problemer samt skader/skavanker. Du er velkommen til at sende pb. 
hej alle sammen Jeg vil gerne dele et problem med jer, som jeg længe har gået og undret mig over. I sommers var vi så heldige, at efter lang tids søgen fandt vi vores drømme ejendom. Stalden blev indrettet til hestene og jeg fik mine to heste hjem i en ny lækker stor løsdrift. Der er tale om to islændere. En vallak på 6 år og en hoppe på 5 år. Vallakken bestemmer uden tvivl og har ikke tidligere gået med hopper. Der var lidt start vanskeligheder, hvor han ville springe på hoppen når hun var i brunst, men det mistede han heldigvis hurtigt interessen for. Nu kommer vi til problemet. Vallakken er normalt ikke den nervøse type og ikke særligt letpåvirkelig, men i særdeleshed den seneste tid har han ændret adfærd. Så snart mørket falder på, så står han konsekvent og stirre med ørene fremme i en bestemt retning på folden. Det er tydeligt, at der er noget han er opmærksom på og er på vagt overfor. Hoppen reagerer overhoved ikke, men vallakken kommer feks ikke længere Ind frivilligt når de skal fodres. Når jeg går ud og henter ham følger han pænt med ind, men står hele tiden og lytter og vender sig og kigger i den retning, som han også gør når han er udenfor. I de lyse timer bruger han hele folden og spiser græs og jeg oplever ikke den samme adfærd. Under ridning er der ingen ændringer og han er som han altid har været. Hestene har nu boet her i 6 måneder, så tilvænnings perioden er ligesom overstået. Han har tydeligt tabt sig, hvilket kun var tiltrængt, men han bør ikke tabe sig yderligere, men han finder ligesom ikke roen til at spise hans hø når jeg fodre. Hvad tænker i? Bør jeg ændre noget? Feks begynde at lukke dem ind om natten for hans skyld? Når de har været lukket inde så står han stadig og lytter, men ved ikke om han feks med tiden vil kunne finde roen igen i mørket, hvis de står inde. Jeg har virkelig overvejet, hvad der har medført denne ændring, men jeg kan ikke regne det ud. Vi har meget vildt i området - krondyr, dådyr, ræve mv. Jeg tror simpelthen bare ikke det kan være det han reagere på. Vi leve jo så desværre også i den del af Danmark, hvor ulven også bor. Ulven er blevet observeret i vores nærområde og overvejer om det kan være den han reagere så kraftigt på og vil beskytte hoppen i mod. er der andre som har oplevet noget lignende og har prøvet at afhjælpe problemet på en eller anden måde? Eller bare ideer til hvordan jeg skal tackle det? Jeg kunne også godt ignorere problemet og blot give ham flere kraftfoder for at undgå vægttab, men jeg føler der er noget der plager ham
Har han altid gået i løsdrift eller er det noget nyt? Du skriver at der er meget vildt og ulve i området, men som dig tror jeg heller ikke at det er problemet, da de jo næppe vil befinde sig i det samme område hele tiden. Kan hesten være natteblind siden det kun er et problem når det er mørkt? (ved ikke hvordan det kan forklare at han kun står med hovedet i en enkelt retning og det samme når han kommer ind). Men når han står helt stille og ikke går med ind, kan det så være fordi han har svært ved at se hvor han er? At han kun kigger i en enkelt retning lyder mærkeligt. Har du prøvet at tage et oversigts/ satilitkort og se hvad der ligger i den retning inden for nogle kilometer. fx en kvæg elelr svinebedrift hvor der kommer "mærkelige" lyde og lugte? Det kan jo sagtens være at dagslyset gør at han ikke føler sig truet af det, men at det bliver "farligt" når de er mørkt. Hvordan har han været i rang, når han har gået sammen med andre heste? Nogen gange bliver unge heste/ lavtrangerende heste lidt "mærkelige" hvis de pludselig kommer til at bestemme. Som om de ikke rigtig er modne nok til at påtage sig den rolle. Når de så kun er to heste, kan det være at han føler et større ansvar for at passe på hoppen (igen forklare det ikke hvorfor han kun står i en retning). Indtil du har fundet årsagen og løst det (hvis det er muligt), ville jeg tage hestene ind om natten. Forhåbentlig kan han lære at slappe af og ikke mindst få ro til at spise. Hvis det hjælper kan du jo prøve at lade dem gå ude igen til foråret. Håber du finder en løsning på problemet
Først og fremmest tak for dine input  Før han blev tilredet har han gået på ungheste fold alene med læskur eller løsdrigt og efter han er blevet tilredet har haft sin egen boks. Så det med løsdrift er ikke noget nyt for ham, men det er selvfølgelig et nyt sted. Jeg tror ikke han er natteblind. Han navigere fint rundt i mørket og jeg har redet ham hele gange i mørket, hvor der ikke er noget anderledes at spore. Jeg har faktisk mere overvejet om det kunne være hørelsen der var noget galt med, men altså spanden med kraftfoder kan han høre på laaaang afstand, så har også slået den tanke ud igen  Vi har en kvæggård ca. 300-400 meter væk, hvor vi tydeligt kan høre dyrene. Dem kan vi høre hele dagen, særligt om morgenen, men ved selvfølgelig ikke, om mørket kan medføre han reagere på det. Han bestemte ikke i hans gamle flok, men jeg tror han var vicesherif. Han var i hvertfald ikke en af de lavest rangerende. Jeg må blive ved med at observere dem og evt. lukke dem ind om natten.
Hejsa Skriver for at høre andre om deres erfaringer... Min hest blev halt for 2 måneder siden. Dyrlægen tilså den og lod den gå med dens venner på fold, men ellers kun 20 min skridt for hånd. Folden har været ret mudret ved leddet, men ellers ok. Hestene har en tendens til at lege.. Den blev tilset efter 10 dage og da var skaden blevet en smule værre... Den fik sprøjtet binyrebarkhormon ind i leddet i bagbenet. Et par uger efter var der stadig ingen bedring og den bliver scannet. Dyrlægen mener, at den har en slem skade på vedhæftningen ved gaffelbåndet på indvendige side på venstre bagben, men er ikke helt sikker og sender den til Højgaard Hestehospital. Diagnosen bliver bekræftet og den bliver der for spa og laser i to uger. I denne periode mener dyrlægen, at skaden bliver en smule bedre. Den kommer hjem til boksro og motion for hånd. Vi skal så komme med den 2 uger efter til kontrol. Hesten er lige så halt som inden behandlingen og scanningen viser nu også et lille knoglestykke. Dyrlægen mener nu, at hesten nu har mindre end 10 % chance for at blive ridehest igen og vil indstille den til aflivning, da den ikke har responderet positivt på behandlingen. Han regner dog med, at forsikringen vil have, at den skal stå et par måneder mere, da den kun har stået 2 måneder. Til min endnu større overraskelse, får vi tilsagn dagen efter om accept af aflivning. Jeg føler ikke, at vi har gjort, hvad vi kan for hesten, men synes, at det er SÅ svært. Jeg elsker naturligvis min hest og vil bare gerne have, at den bliver rask, men vil også gerne være realistisk omkring at have en dressurhest på et vist niveau. Jeg har kraftigt overvejet at køre den til Tyskland for en anden mening og hvis de siger det samme, vil jeg naturligvis respektere deres ord. Jeg synes bare, at det er gået alt for stærkt. Hvad er jeres erfaringer med vedhætninger på gaffelbåndet - gode som dårlige? Hesten er kun 7 år gammel.
De skide gaffelbåndsskader!!! Jeg har en vallak der pt står stille, også pga gaffelbåndsslade.. Hans er dog på et forben. Og jeg kan ikke huske om det er grenen eller vedhæftningen.. Samme skade er sprunget op flere gange. Første gang blev han relativt hurtig ok, han blev skadet og voldsom halt i maj og var tilbage på stævnebanerne i september. I december brød den dog op igen (dog så lidt det ikke kunne ses under rytter, jeg kunne bare mærke noget var galt) Igen blev han hurtigt rengående og genoptræning påbegyndt. Denne nåede han dog aldrig ud af inden han igen blev halt. I samråd med dyrlægen blev vi enige om at give ham lang tids fri, samtidig fik han laser og prp-behandling. Han har nu stået og kun gået på fold siden April måned. I oktober var han til tjek, rengående og scanningen så fornuftig ud men jeg har alligevel valgt at lade ham stå lidt længere, helt hvornår jeg forsøger at sætte ham igen har jeg endnu ikke taget helt stilling til, frygten for han igen bliver halt er stor.. Han kan dog ikke helt sammenlignes med din, da han ikke har været halt i skridt på noget tidspunkt. Samtidig er hans skade i et forben som vist har bedre prognoser end bagbenet når det gælder dressurheste.. Men af hvad jeg kan læse mig frem til, så tager skader på forbenene 12-15 mdr om at hele, på bagbenet 15-18 mdr. Gaffelbåndssener er noget af det absolut langsomste om at hele. Det er jo desværre en rigtig trist prognose din har fået og jeg kan udemærket følge dine frustrationer. Du har jo gjort absolut alt for din hest, også mht laser og spa. Men var jeg dig ville jeg uden tvivl køre hesten en tur til tyskland inden du træffer den endelige beslutning. Bliver min halt igen vil jeg køre ham derned, jeg har været glad for højgårds behandling af hesten, men om ikke andet så for at høre en anden dyrlæges ord. Så vil jeg også vide jeg har gjort absolut alt. Jeg kender mange der har været i tyskland med deres heste, alle er rigtig glade for det. Og jeg kender desværre flere der er kommet retur med en helt anden diagnose end de danske dyrlæger har stillet.. Har du læst denne artikkel? Jeg synes den er utrolig sigende og en smule skræmmende..
Jeg har haft "fornøjelsen" af en 6 års med en gaffelbåndsskade på udvendig forgrening på et forben - han er nu 10 år, og går dressur på INT1 niveau  Nu står jeg så desværre med næste hest med gaffelbåndsskade, og denne gang desværre den klassisk dressurheste skade på et bagben  Den anser jeg som væsentlig mere alvorlig end hest nr 1 - fordi en dressurhest på højt niveau aflaster sine forben, men belaster sine bagben  Begge gange er skaderne dog opdaget indenfor ganske få uger, så de var friske og ikke blevet kroniske - ham med forbenet var synlig halt i 3 dage ! Ham med bagbenet kun halt i bøjeprøve på hård bund - han begyndte bare ikke at ville ud i hånden i træningen på den ene volte i travers i galop, det lignede ham ikke, så afsted til doc dyr. Første hest havdejeg succes med at sætte på fold, og så trække ture med i 5 måneder førend jeg begyndte skridtgenoptræning i 1,5 måned, og herefter alm genoptræning med travintervaller og til sidst galop over yderligere 2 måneder. Det har jo så gået over al forventning. Hest nr 2 har gået på fold siden juli - er et større legebarn end den første. Han har en fest på fold   Men han trives, og det er det vigtigste. Jeg har jævnligt gået ture med ham på hård bund, og skridtet lidt på ham. Iflg dyrlægen var det vigtigt at han blev holdt i gang, så han ikke mistede muskler. Jeg forventer at starte mere seriøs skridtgenoptræning op til marts/april - og påbegynde alm genoptræning midt sommer 1 år efter skaden. Min hest har ikke slået en vedhæftning på knoglen af - og jeg kan godt forestille mig, at der skal mere held til at hele sådan en afspringning tilbage "på plads", end bare en skade midt i senen, hvor vedhæftningerne foroven og forneden er intakt - senen fungerer jo som en elastik imellem de to punkter. Jeg har også hørt godt om de tyske dyrlæger, og kender en del som kører derned, enten som i dit tilfælde for at blive sikker på evt aflivning, eller hvis deres heste er "mystisk halte", og man skal igennem den helt store udredning af hvad den fejler. Under alle omstændigheder er gaffelbåndsskader langvarige og udmattende at have hos ens hest. De første to år efter hest nr 1 var gående igen, var jeg jo total paranoia over hver en lille hævelse eller hvis han snublede. Nu tænker jeg ikke over det længere. Men jeg ved jeg skal det samme igennem igen med hest nr 2. Og så skalman være super tålmodig - begynder skaden at bryde op bliver prognosen for at de kommer sig ringere. Så man skal give dem langgggg tid for at komme sig første gang - minimum 9-12 måneder. Håber du får god hjælp i Tyskland, om ikke andet så at blive afklaret mht hvad du vil gøre. mvh Charlotte
Efter at have klodset bremsen og sat sig på røven foran et terrænspring, fik min pony en skade på vedhæftningen til kodeledsknoglen på venstre bagben. Hun var kun synlig halt i trav. Dyrlægen var noget skeptisk og troede ikke på, at hun ville blive ridehest igen, eftersom hun på daværende tidspunkt var 22 år. Efter 4 måneder på sygefold, uden at gøre noget som helst andet, var ponyen rengående og vi påbegyndte genoptræning. Siden er hun blevet brugt helt almindeligt til let dressur og masser af lange skovture i alle tre gangarter. Som 27 årig fik hun en seneskade på venstre forben ved et uheld på folden og den kæmpede vi noget mere med. Hun ville slet ikke støtte på forbenet det første døgn og det var lidt en udfordring at få hende ind fra folden efter uheldet. Sygefold og gåture for hånd på hård bund i 6 måneder, derefter skridture under rytter. Hun stod med keramiske staldbandager i boksen, fik lagt kiler under skoene og så fik hun Matrix HA(glucosamintilskud) - det får hun stadig. Ellers blev der ikke gjort yderligere. Vi nåede at skridte ture i 6 uger, så brød skaden op igen, fordi hun spassede ud over en gigantisk hestebremse på folden. Smeden kom næsten med det samme og gav hende specialsko på og det gjorde hende helt rengående. Jeg ville ikke have, at hun skulle på sygefold igen, da hun blev så deprimeret og indebrændt af det og dyrlægen gav tilladelse til almindelig fold, fordi hun blev så godt gående af at få specialsko på. Hun gik bare og hyggede sig i 10 måneder og så fik vi grønt lys af dyrlægen til genoptræning. Det er vi aldrig rigtig kommet igang med pga nogle andre personlige ting, men jeg har da skridtet et par ture på hende uden problemer. Hun bliver 30 år til maj. Jeg ville da køre den til Tyskland og få en second opinion. Hvis du vælger at prøve med behandling, så væbn dig med tålmodighed, for sådanne skader har brug for tid og ro, mere tid og ro og så lige lidt mere tid og ro. Pøj pøj med hesten
...opbygges, når de bruges  Siden hun bekymrer sig om, hvorvidt de tager på, så regner jeg med st hestene er i passende huld? Så skal hun ikke gøre noget ekstra, medmindre de begynder at tabe sig, når de kommer i arbejde - og så øger hun bare tildelingen af grovfoder. Jeg ved godt at man kan købe tilskud, som hævder at være "muskelopbyggende", men det passer altså ikke. Der findes ikke noget quickfix - der skal arbejde til. Hvis der er noget i vejen med hestene, så hun på forhånd ved, at de får brug for eksempelvis noget, der kan modvirke mælkesyreophobning, så kan hun jo give et E-vitamintilskud, men der er ingen ide i at hælde det i dem på forhånd. Når en hest starter op på tilridning, så er der jo ikke meget arbejde i starten, og mængden/belastningen bør ikke øges hurtigere end hesten selv kan følge med - sådan bevarer man arbejdsglæden og får hesten til at holde i længden. Men du kan jo sige til din veninde, at gåture faktisk er rigtig gode, både for konditionen og muskelopbygningen, og der vil være rigtig god ide i at starte nu  Hilsen Sif